पाएं अपने शहर की ताज़ा ख़बरें और फ्री ई-पेपरडाउनलोड करें
रांची. मेन रोड को जाम फ्री करने के बाद ट्रैफिक पुलिस ने अब अपर बाजार का यातायात सुगम करने की ठान ली है। ट्रैफिक एसपी राजीव रंजन ने शुक्रवार को पूरे अमले के साथ अपर बाजार की सड़कों का जायजा लिया। उन्होंने दो घंटे तक हर गली का निरीक्षण किया।
जाम के कारणों को समझते ही उन्होंने उन सभी सड़कों पर सख्ती से वन-वे सिस्टम लागू करने का निर्देश दिया, जो वन-वे तो हैं, लेकिन वाहन दोनों तरफ से आते-जाते हैं। इस दौरान उन्होंने दर्जनों दुकानों के बाहर सड़क या गली में किए गए अतिक्रमण को हटवाया और बेतरतीब खड़ी गाडिय़ों को किनारे कराया।
ट्रैफिक पुलिस के अभियान का असर पहले ही दिन दिखा। जहां आमतौर पर दिनभर अपर बाजार में जाम लगा रहता है, अभियान के दौरान सड़कें सांस लेने लगीं और ट्रैफिक सुगम होने लगा। व्यापारी भी खुश थे। उनका कहना था कि यहां ट्रैफिक ठीक करना चुनौती है, लेकिन यह अभियान सार्थक पहल है। हम इसमें हर संभव सहयोग करेंगे। अभियान में डीएसपी आरएन सिंह, ट्रैफिक थाना प्रभारी केके झा समेत कई पुलिसकर्मी शामिल थे।
ट्रैफिक पुलिस ने अभियान के दौरान दर्जनों दुकानों के आगे से अतिक्रमण हटाया। कई जगह दुकान से आठ फीट आगे तक सामान फैला हुआ था। आगे की स्लाईड्स पर -
फोटो - वसीम।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva kas_Deva zho_Hant eng_Latn